Document ID: 31998R0339

31998R0339
L 045/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 339/98 НА КОМИСИЯТА
от 11 февруари 1998 година
за изменение на приложения I, II, III, V, VI, VII, VIII и IX към Регламент (ЕИО) № 3030/93 на Съвета относно общите правила за внос на някои текстилни продукти с произход от трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3030/93 на Съвета от 12 октомври 1993 г. относно общите правила, приложими за вноса на някои текстилни продукти с произход от трети страни (1), последно изменен с Регламент (ЕО) № 1445/97 на Комисията (2), и по-специално член 19 във връзка с член 17 от него,
като има предвид, че в Комбинираната номенклатура бяха въведени модификации, приложими от 1 януари 1998 г.;
като има предвид, че Съветът реши с Решение от 24 юли 1997 г. (3) временно да приложи Споразумението за търговия с текстилни продукти, договорено с Бившата Югославска република Македония;
като има предвид, че Споразумението относно търговията с текстилни изделия, необхванати от Двустранното споразумение за търговията с текстилни изделия (МФС) с Китайската народна република, прилагано от 1 януари 1995 г. за период от две години, бе автоматично продължено за последващи периоди от по една година и ще бъде приложимо през 1998 г.;
като има предвид, че допълнителните протоколи към европейските споразумения за търговия с текстилни продукти между Общността и България, Чешката република, Унгария, Полша, Румъния и Словакия изтичат на 31 декември 1997 г.;
като има предвид, че споразуменията за търговията с текстилни продукти с Албания, Малта, Мароко, Словения и Тунис изтичат на 31 декември 1997 г.;
като има предвид, че Съветът е приел Регламент (ЕО) № 2315/96 от 25 ноември 1996 г. (4), съдържащ списъка на текстилни продукти и облекла, които ще бъдат включени от 1 януари 1998 г. в рамките на ГАТТ 1994 г. за втория етап на Споразумението за текстила и облеклата;
като има предвид, че всички посочени по-горе елементи правят необходимо изменението на приложения I, II, III, V, VI, VII, VIII и IX към Регламент (ЕИО) № 3030/93, за да се вземат предвид направените промени, приложими по отношение на вноса в Общността на някои текстилни продукти с произход от трети страни по смисъла на член 19 от Регламент (ЕИО) № 3030/93;
като има предвид, че мерките, предвидени в настоящия регламент, са в съответствие със становището на Комитета по текстила,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3030/93 се изменя, както следва:
-
приложение I се заменя с приложение I към настоящия регламент,
-
приложение II се заменя с приложение II към настоящия регламент,
-
приложение III се заменя с приложение III към настоящия регламент,
-
приложение V се заменя с приложение IV към настоящия регламент,
-
приложение VI се заменя с приложение V към настоящия регламент,
-
приложение VII се заменя с приложение VI към настоящия регламент,
-
приложение VIII се заменя с приложение VII към настоящия регламент,
-
приложение IX се заменя с приложение VIII към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 февруари 1998 година.

Labels: 1
3
5